CELEX: E2015P0022
Language: fi
Date: 2015-08-17 00:00:00
Title: EFTAn valvontaviranomaisen 17 elokuuta 2015 Liechtensteinin ruhtinaskuntaa vastaan nostama kanne (Asia E-22/15)

10.12.2015   
            
            
               FI
            
            
               Euroopan unionin virallinen lehti
            
            
               C 410/7
            
         EFTAn valvontaviranomaisen 17 elokuuta 2015 Liechtensteinin ruhtinaskuntaa vastaan nostama kanne
   (Asia E-22/15)
   (2015/C 410/06)
   EFTAn valvontaviranomainen, Rue Belliard 35, 1040 Bryssel, Belgium asiamiehinään Markus Schneider, Clémence Perrin ja Íris Ísberg, nosti 17 päivänä elokuuta 2015 EFTAn tuomioistuimessa kanteen Liechtensteinin ruhtinaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että koska Liechtenstein ei ole säädetyssä määräajassa hyväksynyt Euroopan talousalueesta tehdyn sopimuksen liitteessä II olevassa XIII luvun 15q kohdassa tarkoitetun säädöksen (Euroopan parlamentin ja neuvoston direktiivi 2011/62/EU, annettu 8 päivänä kesäkuuta 2011, ihmisille tarkoitettuja lääkkeitä koskevista yhteisön säännöistä annetun direktiivin 2001/83/EY muuttamisesta siltä osin kuin on kyse väärennettyjen lääkkeiden pääsyn estämisestä lääkkeiden lailliseen toimitusketjuun ja Euroopan parlamentin ja neuvoston direktiivi 2012/26/EU, annettu 25 päivänä lokakuuta 2012, direktiivin 2001/83/EY muuttamisesta lääketurvatoiminnan osalta), sellaisena kuin se on mukautettuna ETA-sopimukseen pöytäkirjalla 1, täytäntöönpanemiseksi tarvittavia toimenpiteitä, se on laiminlyönyt kyseisen säädöksen 2 artiklan ja ETA-sopimuksen mukaiset velvoitteensa.
            
         
               2.
            
            
               velvoittamaan Liechtensteinin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, että Liechtensteinin ruhtinaskunta ei ole noudattanut 11 päivään huhtikuuta 2015 mennessä EFTAn valvontaviranomaisen 11 päivänä helmikuuta 2015 antamaa perusteltua lausuntoa. Lausunto koskee sitä, että Liechtenstein ei ole saattanut osaksi kansallista lainsäädäntöään Euroopan talousalueesta tehdyn sopimuksen liitteessä II olevan XIII luvun 15q kohdassa tarkoitettua 8 päivänä kesäkuuta 2011 annettua Euroopan parlamentin ja neuvoston direktiiviä 2011/62/EU ihmisille tarkoitettuja lääkkeitä koskevista yhteisön säännöistä annetun direktiivin 2001/83/EY muuttamisesta siltä osin kuin on kyse väärennettyjen lääkkeiden pääsyn estämisestä lääkkeiden lailliseen toimitusketjuun
               
               ja
               
                  25 päivänä lokakuuta 2012 annettua Euroopan parlamentin ja neuvoston direktiiviä 2012/26/EU direktiivin 2001/83/EY muuttamisesta lääketurvatoiminnan osalta, jäljempänä ’säädös’, sellaisena kuin se on mukautettuna ETA-sopimukseen pöytäkirjalla 1.
            
         
               —
            
            
               EFTAn valvontaviranomainen toteaa, että Liechtenstein on laiminlyönyt säädöksen 2 artiklan ja ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet asetetun määräajan kuluessa.